# Атанас Пашев

### от Уикипедия, свободната енциклопедия

Атанас Пашев български футболист
Роден: | 21 ноември 1963 Пазарджик, България

Атанас Пашев е бивш изтъкнат футболист на Ботев (Пловдив) и националния отбор. Роден е на 21 ноември 1963 г. в Пазарджик. Играл е като нападател за Хебър (1980-1982, 1992/пр., 78 мача и 10 гола в "Б" група), Ботев (Пловдив) (1982-1989, 1991/пр., 194 мача и 100 гола в "А" група), Марица (1992/ес., 15 мача и 8 гола във "В" група), Борислав (Първомай) (1995, 3 мача във "В" група), Локомотив (Пловдив) (1995-1997, 37 мача и 4 гола в "А" група), Белана (Белово) (1997, играещ треньор) Бенковски (Пазарджик) (до есента на 2004 г. е играещ треньор), в Бейтар (Ерусалим) Израел (1989-1991), Апоел (Тел Авив) Израел (1991) и Куала Лумпур Малайзия (1993, 2 мача). Голмайстор на "А" група през 1986 г. с 30 гола за Ботев (Пд). С отбора на Ботев (Пд) е вицешампион през 1986, бронзов медалист през 1983, 1985, 1987 и 1988 и финалист за купата на страната през 1984 и 1991 г. Има 19 мача и 3 гола за "А" националния отбор, 5 мача и 1 гол за Олимпийския отбор и 18 мача и 6 гола за младежкия национален отбор. През 1985 г. е удостоен със званието „Майстор на спорта". Участва на СП-1986 в Мексико, където играе 1 мач на 1/16-финала срещу домакините от Мексико. С екипа на Ботев (Пд) взима участие в 46 официални и приятелски международни срещи и в 147 контролни срещи с 40 гола и 36 срещи за купата на страната с 45 гола. В евротурнирите има 14 мача и 7 голa (2 мачa и 1 гол в КЕШ, 4 мача и 3 гола в КНК и 8 мача с 3 гола за купата на УЕФА). Бивш треньор на Бенковски (Пазарджик). От 8 януари 2007 г е технически-директор и селекционер на Хебър. Треньорската си кариера започва в Белана (Белово) като играещ помощник-треньор за един сезон (1997/98). За 3 години след това е изпълнителен директор на Марица (Пловдив). Следващите 2 години и половина е старши треньор на юноши старша възраст на Спартак (Пловдив). След това става помощник-треньор на Красимир Манолов в Ботев (Пловдив) за 1 година и веднага след това е помощник-треньор на Неделчо Михайлов в Хебър за половин година. 6 месеца е старши треньор на Чепинец (Велинград), а след това за същото време ръководи и Левски (Ракитово). През 2004 г. става старши треньор на Бенковски (Пазарджик) за 1 година. След това 1 година ръководи Тракиец (Главиница) и после отново се завръща в Бенковски (Пазарджик) като старши треньор. От 8 януари 2007 г. е назначен на поста спортно-технически директор в Хебър, като отговаря за селекцията и за ДЮШ.

Взето от „http://bg.wikipedia.org../../../%D0%B0/%D1%82/%D0%B0/%D0%90%D1%82%D0%B0%D0%BD%D0%B0%D1%81_%D0%9F%D0%B0%D1%88%D0%B5%D0%B2_9097.html“.

Категория: Български футболисти

##### Views

- Статия
- Беседа
- Текуща версия

##### Търсене